**D I S P O Z I Ţ I A NR. 185**

**din 19 aprilie 2021**

**cu privire la desemnarea domnului Marius Mînzat, vicepreședinte al Consiliului Județean Cluj, pentru întocmirea și semnarea fișelor de post pentru funcțiile publice pentru care Președintele Consiliului Județean Cluj are calitatea de evaluator**

# Luând în studiu referatul Direcţiei Generale Buget-Finanţe, Resurse Umane nr.13952/2021, prin care se supune aprobării desemnarea domnului Marius Mânzat, vicepreședinte al Consiliului Județean Cluj, pentru întocmirea și semnarea fișelor de post pentru funcțiile publice din cadrul Consiliului Județean Cluj pentru care Președintele Consiliului Județean Cluj are calitatea de evaluator.

În conformitate cu prevederile:

* art. 190 alin.(3), alin. (4), art. 191 alin. (1) lit. f) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* Hotărârii nr. 546 din 9 iulie 2020 privind modificarea şi completarea Hotărârii Guvernului nr. 611/2008 pentru aprobarea normelor privind organizarea şi dezvoltarea carierei funcţionarilor publici,

În temeiul drepturilor conferite de art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**D I S P U N E :**

 **Art. 1.** Sedesemnează domnul Marius Mînzat, vicepreședinte al Consiliului Județean Cluj pentru întocmirea și semnarea fișelor de post pentru funcțiile publice din cadrul aparatului de specialitate al Consiliului Județean Cluj pentru care Președintele Consiliului Județean Cluj are calitatea de evaluator.

**Art. 2.** Cu ducerea la îndeplinire şi punerea în aplicare a prevederilor prezentei dispoziţii se încredinţează Direcţia Generală Buget-Finanţe, Resurse Umane, prin Serviciul Resurse Umane.

**Art. 3.** Prezenta dispoziţie se comunică prin intermediul secretarului general al județului, Direcţiei Generale Buget-Finanţe Resurse Umane, precum şi Prefectului Judeţului Cluj.

 **CONTRASEMNEAZĂ,**

 **P R E Ş E D I N T E, SECRETAR GENERAL AL JUDEŢULUI,**

 **Alin TIȘE Simona GACI**